જયે ‘ટીચ ફોર ઇન્ડિયા ક્લબ’માં ટીચર તરીકે ભણાવવાની શરૂઆત કરી. તેમનો જન્મ ઉત્તર પ્રદેશના જૌનપુરમાં થયો હતો. જયે પ્રારંભિક શિક્ષણ પણ ત્યાંથી જ લીધું હતું. પૈસાની તંગી ઘણી નડતી હતી પરંતુ ક્યારેય પણ તેમણે હાર ના માની. મેકેનિકલ એન્જિનિયરિંગમાં તેમને 89 ટકા મળ્યા હોવા છતાં પણ સારી નોકરી ના મળી શકી. એક સામાન્ય વ્યક્તિ માટે એન્જિનિયર થવા છતાં નોકરી ના મળે તો તે ઘણી જ નિરાશાજનક પરિસ્થિતિ કહી શકાય. પરંતુ જયે આ બાબતને ખૂબ જ હકારાત્મક સ્વરૂપે લીધી. દેશ માટે કંઇક કરવાની ઇચ્છા હંમેશાં તેમના મનમાં હતી જ. બસ અહીંથી જ તેમના જીવનમાં એક નવો વળાંક આવ્યો.